# Lobés e Bernac

Lobés e Bernac (Loubès-Bernac en francés) es una comuna agenesa situada dins lo departament d'Òut e Garona e la region de Novèla Aquitània, ancianament d'Aquitània.

## Geografia
### Perimètre deu territòri

Comunas confrontantas de Lobés e Bernac :
| Vilanuèva de Duràs | Margairon (Gironda) | Monestier (Dordonha) |
| Sent Astier | | Tenac (Dordonha) |
| Sent Joan de Duràs | Somençac | Senta Aulària d'Aimet (Dordonha) |

## Toponimia

* Lobés. Las fòrmas ancianas son capella de Lubiis, latinizacion de 1326, p. Sancti Petri de Lubis, latinizacion sense data, p. de Lubiis, latinizacion de 1520. Per Dauzat, lo nom ven deu latin lupus, « lop », emb lo sufixe -arium; per Negre, citat per Bénédicte Boyrie-Fénié, Lobés ven d'un nom « romanic » d'òme Lupercius (comprene Lupercius o son resultat a una epòca dejà romanica). Bénédicte Boyrie-Fénié refusa aquelas proposicions, pr'amor de la fòrma orala emb e barrat ([lu'be], [lu'bejber'na], per Lobés-Bernac) e pr'amor de las fòrmas ancianas (abséncia d'r). Un etime luparium, « luec poblat per deus lops » donariá *Lobièr. L'etime Lupercius menariá a *Lobèrç > *Lobèç, emb è dubèrt. L'argument de la prononciacion compta pas perqué a prepaus de Sent Astier, comuna que tòca Lobés e Bernac, Bénédicte Boyrie-Fénié constata que la finala -ièr se pronóncia emb [e] barrat dins los parlars brageiragués [n'es entau per tot -è finau deu Bordalés au Brageiragués], mès l'abséncia de r au sègle XIV es un indici que poiriá sufir, d'aitant qu'una fòrma en latin pòt conservar una r perduda dins la prononciacion. L'interpretacion de Bénédicte Boyrie-Fénié es lo nom d'òme Lop emb lo sufixe -és, vengut deu latin -ensem, çò que justifica la grafia Lobés La prononciacion [lu'bej] es la d'un locutor naturau nascut a Margairon.
* Bernac. Las fòrmas ancianas son p. de Bernaco, en latin, en 1520, p. Sancti Johannis Beati Veri (?) sive Beate Marie de Bernaco, au sègle XVII, en latin. La finala -ac marca que Bernac èra una anciana granda propietat romana, emb un nom de propietari que demanda de las precisions. Bénédicte Boyrie-Fénié recensa l'interpretacion deu nom Bernac per los toponimistas : Brennus per Dauzat, Bernus per Negre, Vernus per Grosclaude. Causís lo cognomen Vernus, atestat, que la fai escriure Vernac; mès dins lo dobte, la grafia pus simpla s'impausa, d'aitant que l'isoglòssa deu betacisme (confusion de v e de b) es près e qu'a poscut camjar dempuèi lo sègle XVI. Vau mai escriure Bernac.

## Istòria

* En 1826, Bernac e Lobés fusionèron.

## Administracion

Lista dei cònsols successius :
| Periòde | Periòde | Identitat | Etiqueta | Qualitat |
| març de 2008 | 2026 | Joël Kleiber | | |
| març de 1989 | 2008 | Michel Pazzaia | UMP | espleitador agricòla |
| | 1989 | | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra deu canton de Duràs; es adara deu canton dei Tuquets de Guiana.

## Demografia

modificar « persona »  v · d · m 
Evolucion demografica Populacion comunala actuala (2013): 342, totala: 347 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 095 | 1 589 | 488 | 666 | 1 224 | 1 095 | 1 065 | 1 057 | 1 037 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 011 | 1 001 | 918 | 915 | 921 | 836 | 726 | 673 | 683 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 700 | 704 | 665 | 559 | 645 | 674 | 661 | 659 | 619 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 562 | 505 | 395 | 358 | 319 | 309 | 381 | 391 | 402 409 |
| 2009 | 2010 |
| 385 393 | 369 376 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* Coma s'explica la populacion de 1800 ?
* En 2018 la populacion èra de 417 abitants e la densitat èra de 21,6 ab/km²

## Demografia Bernac

modificar « persona »  v · d · m 
Evolucion demografica Populacion comunala actuala (2013): 342, totala: 347 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | 509 | 693 | 531 | | | | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| | | | | Cercar | Cercar | 381 | 391 | 402 409 |
| 2009 | 2010 |
| 385 393 | 369 376 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 1793, Bernac es probablament dejà recensat emb Lobés
* Las donadas a la drecha deu grafic, plaçadas automaticament, son las de la comuna entièra de Lobés e Bernac

## Veire tanben

* Comunas d'Òut e Garona

## Nòtas

* 1 2 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 161
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 380, a Laloubère
* ↑ Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 161 e 221, per Sent Astier
* ↑ enquèsta J.P. Sivadon, 2021
* ↑ http://cassini.ehess.fr/cassini/fr/html/fiche.php?select_resultat=20071
* ↑ https://www.sudouest.fr/2020/05/29/joel-kleiber-a-ete-reelu-maire-7522972-3751.php
* Portau de Guiana